ועדת החינוך, התרבות והספורט, כנסת 25, פרוטוקול מספר 78, 2023-07-03 00:00

יוסף טייב: 	בוקר טוב

יוסף טייב:  אני מתכבד לפתוח את ועדת החינוך, התרבות והספורט בנושא הצעת חוק הצלילה הספורטיבית (תיקון מס' 4) (צלילת היכרות), התשפ"ג-2023

יוסף טייב:  בדיון האחרון היה איזה שהוא נושא לגבי העונשין

יוסף טייב:  אני מבין שהמשרדים הגיעו לאיזו שהיא הבנה

יוסף טייב:  נכון, צח?     

צבי יהודה: כן

צבי יהודה:  אנחנו דיברנו עם משרד המשפטים ועם משרד התרבות והספורט

צבי יהודה:  אולי שהמשרד יציג את התיקון שסוכם עליו

שרה גולד: שרה גולד, משרד המשפטים

שרה גולד:  לגבי סעיף העונשין, בדיון הקודם – הנוסח שהצענו אפשר לשר – בתקנות שהוא קובע מכוח החוק – לקבוע שהוראות מסוימות בתקנות לא תהיינה פליליות, או שייקבע עבורן עונש נמוך יותר, מתוך מחשבה שבעתיד – הסעיף הזה יותקן

שרה גולד:  כרגע, הנוסח של סעיף העונשין הוא מאוד רחב, וחל גם על כל הוראה בחוק, בלי לפרט הוראות קונקרטיות, וגם על כל התקנות לפיו, כשחלק מהתקנות כוללות הוראות טכניות, שאין סיבה להפליל את מי שעובר עליהן

שרה גולד:      בעקבות ההערות של הוועדה, במסגרת השיח שקיימנו עם משרד התרבות והספורט ועם הייעוץ המשפטי לוועדה, חשבנו שאפשר פשוט למחוק מהסעיף את המילים: "או התקנות על פיו", כך שהסעיף יתייחס להוראה עונשית רק הוראות החוק, וככל שהשר ירצה לקבוע אחריות פלילית על תקנות מסוימות – יש לו סמכות לעשות את זה מכוח חוק העונשין, באישור של ועדת הכנסת הרלוונטית

שרה גולד:  כך, בעצם, ברירת המחדל תתהפך – התקנות לא תהיינה מופללות, אלא אם השר יראה לנכון להפליל הוראות מסוימות בתקנות

שרה גולד:       אנחנו מקווים שההסדר הזה מקובל על הוועדה, ובהמשך, כמובן, אנחנו נהיה בשיח גם עם משרד התרבות והספורט על עריכת תיקון בסעיף העונשין, במסגרת תיקון יותר רחב של החוק שצפוי להתקיים

יוסף טייב: אוקיי

יוסף טייב:  אדם, אתה רוצה להגיד לנו משהו?     

אדם קונסטנטינובסקי: כן

אדם קונסטנטינובסקי:  שלום, בוקר טוב, אדוני היושב ראש

אדם קונסטנטינובסקי:  אנחנו ביצענו קצת עבודה טכנית מקצועית

אדם קונסטנטינובסקי:  נדרשנו לחזק את ילד מגיל שמונה שטרם מלאו לו עשר; להבטיח, כמו שביקשת, שתדירות הצלילה לא תעלה על שתי צלילות ביום, ולכן גם הכנסנו את זה במקום המתאים בנוהל

אדם קונסטנטינובסקי:  בנוסף, הכנסנו בנוהל דרישה לכך שכל אחת מהוראות הנוהל – אם הצולל כן יבצע צלילה שנייה, אפילו אם באותו יום – מחויבת: לבצע את התדריך, את החתימה, את ההצהרה הרפואית ואת כל הנדרש

אדם קונסטנטינובסקי:  הטמענו את זה גם בשאלון הרפואי שההורים חותמים עליו, וכל צולל מחויב לחתום עליו – בין אם זה קטין וההורה חותם

אדם קונסטנטינובסקי:       למעשה, לא היו לנו עוד תיקונים שזכורים לי

אדם קונסטנטינובסקי:  הייתה לנו המשוכה של הביטוח, שהיינו צריכים לעבוד בה

אדם קונסטנטינובסקי:  בפעם הקודמת – צח הקריא פה חלק קטן והראה שבחלק מהפוליסות רשום, בוודאות, שגיל הצולל הוא שמונה

אדם קונסטנטינובסקי:  ממה שאני בדקתי – ראיתי שבפוליסות כתוב שתנאי הכיסוי הם בהתאם לחוק הצלילה, ולכן כשהחוק מעודכן – גם הפוליסות מעודכנות

אדם קונסטנטינובסקי:  למען הסר ספק, העברנו מכתב לממונה על הביטוח ולמנהל אגף החבויות בשאלה הנדרשת, ואנחנו מקווים שהתשובה תגיע בימים הקרובים

אדם קונסטנטינובסקי:  אנחנו לא מוצאים בזה משוכה

אדם קונסטנטינובסקי:       בנוסף, הגיע איתי היום פרופ' הלפרן, שהוא רופא הצלילה הבכיר בישראל, שמייעץ לרשות מעל 30 שנה

אדם קונסטנטינובסקי:  אם יש שאלות לוועדה, שאני שאלתי מקודם – אפשר לענות עליהן

אדם קונסטנטינובסקי:  בפעם הקודמת גם נעם, מהמועצה לשלום הילד, ניסתה להבטיח שהתנאים עבור ילדים מתקיימים, בייחוד בגילאים שמונה ותשע

אדם קונסטנטינובסקי:      גם אני ביצעתי בדיקה נוספת, בעקבות מחלקת המחקר, שראתה קצת נתונים מאוסטרליה, מצרפת ומספרד

אדם קונסטנטינובסקי:  אין לנו ספק שהנורמה היום, בכל העולם, היא שילדים מגיל עשר יכולים להיות מוסמכים – "מוסמכים" אומר ברישיון; עצמאים – ולכן לנו יש ביטחון להגיד שבגילאים האלה אין סיכון – לא מבחינת העומקים ולא מבחינת תנאי הצלילה

אדם קונסטנטינובסקי:      דבר נוסף שנידון מאחורי הקלעים – גם מול נעם – הוא שהמדריכים בישראל הם מצב מאוד ייחודי

אדם קונסטנטינובסקי:  אני לא מכיר שום מדינה בעולם שבו מכשירים מדריכים לבצע את הצלילה הספציפית הזו

אדם קונסטנטינובסקי:  בישראל, מדריכי עוזר – שזו הדרגה שלפני הדרכה – גם לומדים ועושים הכשרה, שבחלקה הם נבחנים על צלילת ההיכרות

סימון דוידסון: באיזה גיל אתה יכול להיות עוזר מדריך?     

אדם קונסטנטינובסקי: בישראל – בגיל 21

אדם קונסטנטינובסקי:  ברוב העולם אפשר להיות מדריך צלילה או מדריך עוזר כבר בגיל 18

אדם קונסטנטינובסקי:  זוהי עוד סיבה טובה; תודה שהערת את תשומת לבנו

אדם קונסטנטינובסקי:  בשורה התחתונה, לא רק שמלמדים את המדריך על זה – הוא גם נבחן על זה באופן ייעודי, והמדינה מגיעה לכל מבחן כזה – אנחנו שולחים את הפקחים שלנו

אדם קונסטנטינובסקי:  בנוסף, כשמדריך צלילה מבקש רישיון מטעם משרד הספורט – הוא גם נדרש לעשות סטאז'

אדם קונסטנטינובסקי:  זאת אומרת, אם זה מדריך חדש, שאתמול התחיל את הצעדים הראשונים שלו בעולם ההדרכה – הוא צריך להיצמד למדריך צלילה בכיר, למנהל המועדון, ולעשות סטאז', ספציפית על הנושא הזה

אדם קונסטנטינובסקי:  אנחנו מקבלים פה עוד סימן "אוקיי"

אדם קונסטנטינובסקי:       אם מדריך לא היה פעיל למעלה משנתיים, למשל, או שלא יצא לו לעבוד בהדרכה – הוא מחויב לבצע פחות מחצי יום, אבל הוא גם עושה סטאז', ספציפית על הצלילה הזו

אדם קונסטנטינובסקי:  הצלילה נערכת באחיזה

אדם קונסטנטינובסקי:  מבחינתנו – זהו דבר מאוד בטוח

יוסף טייב: אוקיי, תודה רבה

יוסף טייב:  נעם, יש לך שאלות?     

נעם וילדר: תודה

נעם וילדר:  בדיון הקודם באמת הקשנו קצת

נעם וילדר:  רצינו לקבל את הדו"ח של משרד הספורט וגם שיגיעו רופאי צלילה לדיון, ובאמת ד"ר הלפרן הגיע, ואני יודעת שיש עוד שני צלילה בזום

נעם וילדר:  נשמח לשמוע אותם

נעם וילדר:  כמו שאמרנו – אנחנו לא גורמי המקצוע

נעם וילדר:  אנחנו רוצים לוודא ששום פעולה כזו לא מסכנת את שלומם של הילדים

נעם וילדר:      יש לנו כמה נקודות לעניין הנוהל

נעם וילדר:  קודם כל, ראינו בנוהל שצריך להיות הבדל של שעתיים בין צלילה לטיסה

נעם וילדר:  אנחנו דיברנו עם רופא ילדים – אני לא זוכרת עם מי, כי דיברנו עם הרבה – שדיבר על 24 שעות הבדל

נעם וילדר:  אני אשמח שתתייחסו לזה

נעם וילדר:      הדבר השני הוא הנושא של הגבלת הצלילות

נעם וילדר:  נאמר פה על לא יותר משתי צלילות, אבל במכתב של ד"ר ינון מצליח דובר על הגבלת צלילת היכרות לאירוע בודד, שאינו כולל צלילות חוזרות (צלילה בודדת בתדירות שלא עולה על אחת ל-72 שעות)

נעם וילדר:  אני רוצה להבין את הפער

נעם וילדר:  זאת אומרת, העמדה שלו, להבנתי, היא שצריכה להיות מותרת צלילה אחת ביום

נעם וילדר:  אם כך – אולי צריך להחמיר בנוהל אפילו יותר

נעם וילדר:  אני אשמח לשמוע עוד גורמים בעניין הזה, וגם על הכשרת מדריך הצלילה

נעם וילדר:  אמנם זה מעוגן בחוק, וזה טוב וחזק יותר מנוהל, כמובן – אבל לא ראינו לזה התייחסות בנוהל

נעם וילדר:  אולי צריך להוסיף גם את זה

אדם קונסטנטינובסקי: זה נמצא בנוהל נפרד

אדם קונסטנטינובסקי:  זה לא בנוהל

אדם קונסטנטינובסקי:  צלילת היכרות היא צלילת היכרות

אדם קונסטנטינובסקי:  יש תכניות הדרכה שלמות שמאושרות

אדם קונסטנטינובסקי:  יש לנו תנאי רישיון, שאפשר לראות מיד שהם נדרשים לסטאז'ים

נעם וילדר: בסדר גמור, אז אשמח לקבל התייחסות לשתי השאלות הקודמות

יוסף טייב: פרופ' הלפרן, בבקשה

פרופ' פנחס הלפרן: בוקר טוב

פרופ' פנחס הלפרן:  אני פרופ' הלפרן

פרופ' פנחס הלפרן:  אני היועץ הרפואי של רשות הצלילה

פרופ' פנחס הלפרן:  לגבי השאלה של שעתיים לטיסה – המגבלה של מ-12 ל-24 שעות לפני טיסה נובעת מכך שכשאתה צולל בעומקים משמעותיים – הכוונה היא מעל 12 מטרים לפחות – אתה צובר חנקן עודף בגוף

פרופ' פנחס הלפרן:  הוא יוצא לאט, בתוך שעות

פרופ' פנחס הלפרן:  אם אתה עולה מיד למטוס – המטוס איננו מדוחס לגובה פני הים, ולכן יש פוטנציאל – לא רק תיאורטי – ללקות במחלת דקומפרסיה, בגלל הירידה המהירה בלחץ בתוך המטוס

פרופ' פנחס הלפרן:       זהו מצב שהוא לא רלוונטי לצלילה לעומק של ארבעה, חמישה או אפילו שישה מטרים, למשך 45 דקות, כי כמות החנקן שנצברת בעומק הזה ובזמן הזה – אין לה שום משמעות

פרופ' פנחס הלפרן:  זה כמו שאני עליתי, עכשיו, מרעננה לירושלים

פרופ' פנחס הלפרן:  אין דקומפרסיה במצבים כאלה, בגלל שאין פער מספיק גדול בכמות החנקן

פרופ' פנחס הלפרן:  לכן, נראה לנו ששעתיים זה רלוונטי ומספיק לחלוטין, במקרה הזה

נעם וילדר: בסדר גמור

יוסף טייב: ואין הבדל בין ילד למבוגר?     

פרופ' פנחס הלפרן: לא

נעם וילדר: ולעניין מספר הצלילות?      

פרופ' פנחס הלפרן: הסיבה למספר צלילות מוגבל במשך היום היא אותו הדבר – צבירה של חנקן עודף בגוף, שלוקח לו, כאמור, בין שש ל-12 שעות עד שהוא נפרק מהגוף דרך הנשימה

פרופ' פנחס הלפרן:  אם אתה צולל צלילות עוקבות – אתה רואה עלייה מדורגת בכמות החנקן בגוף, ואז אתה עלול להגיע, תיאורטית, למקום שבו יש לך כמות חנקן שמסכנת אותך

פרופ' פנחס הלפרן:  אבל בשתי צלילות ליום, לעומקים שאנחנו מדברים עליהם – המצב הוא שאין, פיזיקלית, אפשרות לצבור מספיק חנקן כדי להביא את הילד – או את המבוגר, לצורך העניין – למצב של סכנה של דקומפרסיה

פרופ' פנחס הלפרן:  לכן, נראה לנו שזה בטיחותי לחלוטין

נעם וילדר: אוקיי

נעם וילדר:  אני רק לא הבנתי למה ד"ר ינון מצליח כן מתייחס לזה שזוהי צלילה אחת ביום

פרופ' פנחס הלפרן: אני חושב שיש שיקול נוסף אחד, שהוא רלוונטי לילדים, והוא הנושא של חום הגוף

פרופ' פנחס הלפרן:  ילדים נוטים לאבד חום גוף יותר מהר, ולכן הם צריכים להיות זהירים במיוחד כדי לא להגיע למצב של ירידת חום הגוף מתחת לנורמה – כלומר, היפותרמיה

פרופ' פנחס הלפרן:  אבל החדשות הטובות הן שקל מאוד להעריך את זה

פרופ' פנחס הלפרן:  אם הילד נראה כחול – כמו שכל הורה מכיר את הילד שנכנס הביתה מהקור, ונראה כחול ורועד – אנחנו יודעים להעריך את ההיפותרמיה

פרופ' פנחס הלפרן:  הילד יודע לדווח, בגיל הזה, וזה מאוד נדיר

פרופ' פנחס הלפרן:       הנקודה החשובה היא שיש לכך פתרונות

פרופ' פנחס הלפרן:  אם הילד לבוש כיאות; אם המדריך – שהוא מיומן ויש לו הכשרה – מקפיד שהוא יהיה לבוש; שלא יצלול במים קרים מדי; ושייצא מהמים אם הוא מראה סימנים של היפותרמיה עוד קודם שהוא הגיע לזה – אז הסיכון בכך הוא מאוד קטן

פרופ' פנחס הלפרן:  ממילא הסיכון הוא קטן, כי בישראל – הסיכוי לצלול במים של ארבע מעלות, כמו באנגליה, לא קיים, למעשה

פרופ' פנחס הלפרן:  צלילות באזורים קרים בחו"ל הן סיפור שונה, אני מסכים

אדם קונסטנטינובסקי: היה גם איזה שהוא חידוד טכני, שהוועדה המייעצת התכנסה עם ד"ר ינון מצליח, פרופ' הלפרן וגיורא דור, שהוא ותיק המדריכים בישראל, וניתן להגיד שהוא המדריך הכי מנוסה מבחינת שנות הסמכה

אדם קונסטנטינובסקי:  אנחנו, משרד הספורט, באופן טבעי, מאוד שמרניים בארץ

אדם קונסטנטינובסקי:  שמנו קווי יסוד, יצאנו להליך החקיקה, מול משרד המשפטים, וגם הגענו להערות ציבור מול בעלי העניין והמפוקחים שלנו

אדם קונסטנטינובסקי:       קיבלנו הרבה הערות, באופן משמעותי, וניגשנו שוב לוועדה ועשינו תיקונים

אדם קונסטנטינובסקי:  בפעם הראשונה, חברי הוועדה אמרו: "בואו נגביל את גיל שמונה-תשע לארבעה מטר"

אדם קונסטנטינובסקי:  עשינו דיון נוסף, חיפשנו חומר בספרות והחלטנו לחזור לשישה מטר

אדם קונסטנטינובסקי:  כנ"ל לגבי המגבלה של הצלילות ביום

אדם קונסטנטינובסקי:  הייתה החלטה, אולי, להגביל את זה לשבע צלילות בשבוע; כל מיני מספרים כאלה

אדם קונסטנטינובסקי:  בסוף הוחלט על שתי צלילות ביום

אדם קונסטנטינובסקי:  כמו שאמרתי – זה לא משהו שעושים בדרך כלל

אדם קונסטנטינובסקי:  גם אם יעשו, מבחינה תיאורטית – אין לנו עם זה בעיה מקצועית, רפואית ומנהלתית

נעם וילדר: שאלה טכנית: איך המדריך יודע שהוא לא עבר את המרחק? שאנחנו צוללים לעומק של יותר משישה מטר? יש איזה שהוא גידור?     

אדם קונסטנטינובסקי: לא

אדם קונסטנטינובסקי:  קודם כל, בגלל זה הכנסנו קרקעית

אדם קונסטנטינובסקי:  קרקעית של שישה מטר זה דבר מאוד ברור

אדם קונסטנטינובסקי:  נתנו דוגמה לכך שזה לא יקרה

אדם קונסטנטינובסקי:  אתה יכול לצלול כשקרקעית הים תהיה במאה מטר ועם ספינה

אדם קונסטנטינובסקי:  קודם כל, למדריכים יש שעונים עם מדדי עומק – גם מחשבים וגם מדדי עומק ידניים – והם יודעים באיזה עומק הם נמצאים

אדם קונסטנטינובסקי:  בכל מקרה, מדובר על קרקעית של שישה מטר, כך שלא יהיה מצב שמישהו יזלוג בטעות

נעם וילדר: את זה הבנתי

נעם וילדר:  אני רק לא יודעת איך הם יודעים שהקרקעית היא בעומק של שישה מטר

אדם קונסטנטינובסקי: כי הם נכנסים מהחוף, שבו הקרקעית מתחילה, מן הסתם, מעומק של 20-30 ס"מ, ומעמיקה בצורה מדורגת

אדם קונסטנטינובסקי:  יש איזו שהיא זווית שבה המדרון מעמיק

אדם קונסטנטינובסקי:  באילת, במקרה, יש לנו העמקה לעומק של שניים-שלושה מטר, ואז יש לנו מן משטח שהוא אופקי, עד לעומק של חמישה-חמישה וחצי מטר

אדם קונסטנטינובסקי:  בחמישה וחצי מטר – הקרקעית מעמיקה בזווית מאוד חדה

אדם קונסטנטינובסקי:  זה מאוד ברור, ובראות שיש באילת – רואים את המדרון המעמיק, כך שאפילו לא צריך להסתכל על השעון; יודעים מהם גבולות הגזרה: מצד אחד יש לנו את החוף, ומהצד השני – את המים העמוקים

אדם קונסטנטינובסקי:  כמו שאמרתי – מדרון

אדם קונסטנטינובסקי:       בים התיכון, לשחות לעומק של חמישה-שישה מטר – מדובר על - - -     

סימון דוידסון: לדעתי – יש פה גם טווח

סימון דוידסון:  אני אשאל את הפרופסור: באיזה עומק – הרי, מדובר על שישה מטר – היית פוסל צלילה שניה ביום?     

פרופ' פנחס הלפרן: בצלילה – זוהי מכפלה של עומק וזמן

פרופ' פנחס הלפרן:  כמות החנקן, שהיא הגורם מגביל העומק-זמן, תלויה במכפלה של שניהם

פרופ' פנחס הלפרן:  בהגדרה, 12 מטר - - -     

סימון דוידסון: צלילה היא בערך 20 דקות, נכון? משהו כזה?     

פרופ' פנחס הלפרן: 45 דקות

אדם קונסטנטינובסקי: חצי שעה-40 דקות במים

סימון דוידסון: בצלילה ממוצעת כזו – איזה עומק הוא בעייתי בשביל לעשות צלילה נוספת?     

פרופ' פנחס הלפרן: בשישה מטר – אין בעיה

פרופ' פנחס הלפרן:  ההנחיה הפורמלית, למשל, בחיל הים, היא ש-12 מטר הוא קו ההפרדה בין צלילה רדודה לבין צלילת עומק

פרופ' פנחס הלפרן:  הסיבה היא פיזיולוגית: ב-12 מטר – אתה יכול לשהות זמן כמעט בלתי מוגבל בלי שתצטרך לעצור בדרך למעלה בגלל עודף חנקן

פרופ' פנחס הלפרן:  יש על זה נתונים של מאה - - - צלילה, ואנחנו לא מתקרבים אפילו - - -     

סימון דוידסון: אז יש לך טווח של שישה מטר

פרופ' פנחס הלפרן: והצלילה היא קצרה, אז המכפלה היא נורא קטנה

יוסף טייב: תודה

יוסף טייב:  מישהו רוצה להתייחס?     

נעם וילדר: אני יודעת שיש עוד שני רופאי צלילה בזום

נעם וילדר:  אולי נשמע גם אותם?     

יוסף טייב: בזום? לא ידוע לי

סימון דוידסון: אני יודע שהיושב ראש אמר שבוועדה שלו – אין זומים

יוסף טייב: נכון, אבל היום חיברנו במיוחד, כי היה עומס

יוסף טייב:  מי זה? זה ד"ר רועי טל?     

נעם וילדר: יש את ד"ר רועי טל ואת ד"ר יהודה מלמד

יוסף טייב: עוד מעט נראה מה קורה

יוסף טייב:  בינתיים, מועצת התלמידים, רוצים להגיד משהו?      

רן שי: אין לנו יותר מדי מה להוסיף בנושא הזה

רן שי:  אנחנו מחכים לדיון הבא

אדם קונסטנטינובסקי: אם אנחנו מדברים על חינוך לספורט וילדים – אני הייתי שמח שלאורך השנים – ילדי ישראל יקבלו קצת יותר חינוך למורשת ימית

אדם קונסטנטינובסקי:  יש לנו פה עם, ושבטים-שבטים שחיו פה, לאורך אלפי שנים, בתרבויות החוף

סימון דוידסון: אני אספר לך משהו: אני מתעסק המון בנושא של טביעות בים ובבריכות

סימון דוידסון:  בסוף השבוע האחרון – תשעה אנשים טבעו – מהם שניים למוות, וארבעה נמצאים בקומה

סימון דוידסון:  שבת נוראית בחופי הים, ושום דבר לא נעשה

סימון דוידסון:  יש לי תכנית מקיפה; אני יושב על זה ודן על זה, ועכשיו אני עושה עוד פאנל ועוד ועדה על זה - - -     

אדם קונסטנטינובסקי: מכאן החשיבות לחינוך

סימון דוידסון: אני ירדתי לים ביום שבת, לחוף פולג בנתניה

סימון דוידסון:  לא ראיתי צפיפות כזו בחיי

סימון דוידסון:  אלפי אנשים – עם סוכת מציל אחת, על טווח מטורף של אנשים

סימון דוידסון:  אין להם סיכוי להגיע בכלל לאנשים

סימון דוידסון:  אני הייתי עד למקרה של טביעה בחוף הים

סימון דוידסון:  אתה יודע כמה זמן לקח למציל לרוץ ולהגיע? אתה לא מאמין

סימון דוידסון:  ואיפה היו כל הטביעות? בחופים לא מוכרזים

סימון דוידסון:  אנשים טובעים למוות בחופים לא מוכרזים

אדם קונסטנטינובסקי: זה הרבה חינוך ומודעות

סימון דוידסון: נכון

סימון דוידסון:  חינוך, מודעות והסברה

אדם קונסטנטינובסקי: דרך אגב, אני יכול לדבר רק על הצלילה – אצלנו, אנחנו עושים מאמצי-על כדי להבטיח את הבטיחות

אדם קונסטנטינובסקי:  אמרתי פה שלדעתי, על סמך הנתונים שיש לי – מדינת ישראל היא בין המדינות הבטוחות בעולם לצלילה, כי יש לנו פה מדריכים שמפוקחים, מאחורי הקלעים

אדם קונסטנטינובסקי:  למשל: מדריך בישראל נדרש לבצע ריענון החייאה, פעם בשנתיים, ולדעת לבצע החייאות מלאות

אדם קונסטנטינובסקי:  המקבילות שלו בחו"ל נדרשות רק לסמן את זה שהם יודעים לעשות את זה, בלי ניסוי וריענון בפועל

סימון דוידסון: כל מדריך בישראל, בכל ענף, מחויב לעשות את זה

אדם קונסטנטינובסקי: נכון, וזוהי העבודה של משרד הספורט, בעניין הזה

אדם קונסטנטינובסקי:  כשמדברים על חינוך – לדעתי, צלילה צריכה להיכנס, כבר בגיל התיכון, לבתי הספר

אדם קונסטנטינובסקי:  זאת אומרת, נערים צריכים קצת לשוט ולחתור, בגיל יותר צעיר, ולהתקדם למפרשנות ולצלילה

סימון דוידסון: עכשיו, אני הבנתי שיוסי טייב רוצה לקדם את הנושא של הספורט הימי בחברה החרדית

סימון דוידסון:  זה מאוד חשוב

יוסף טייב: קודם כל, אני קורא למשרד התרבות והספורט ולמשרד החינוך ללכת במיזם משותף, ולהכניס את זה לתכנית הלימודים, בבתי ספר שנמצאים ביישובים שסמוכים לחוף הים

יוסף טייב:  אגב, אני רוצה להגיד לך: אני פוגש הרבה אנשי מקצוע פה, בוועדה, ואני מקצת שבחו של אדם בפניו, אפשר להגיד

יוסף טייב:  מעטים אנשי המקצוע, בתחום מסוים, שמגיעים ובאמת מונחים בכל זה

יוסף טייב:  אני אומר את זה לשבח, ואני חושב שאתה, אולי, יכול להיות האדם בסיפור הזה

יוסף טייב:  בוא נוביל את זה ביחד, ונביא את זה למשרד החינוך

אדם קונסטנטינובסקי: קודם כל, יש לנו ישיבה תיכונית, באילת, שפתחו לפני ארבע או חמש שנים, והייתה להם קבוצה של 15-20

אדם קונסטנטינובסקי:  היום – הם כבר יותר מכפול

אדם קונסטנטינובסקי:  בכל שנה, הם לומדים לצלול ולהשיט; הם יוצאים עם רישיון של משיט; הם יוצאים עם כלים לחיים ועם תרומה אדירה

אדם קונסטנטינובסקי:  יש לא מעט מקומות כאלה, דרך אגב

יוסף טייב: מדהים

סימון דוידסון: אתה יודע באיזה חלק מהחברה הישראלית יש הכי הרבה טביעות בחופי הים? בדואים

סימון דוידסון:  פי 7

סימון דוידסון: 8 מכל אזרח יהודי במדינת ישראל

אדם קונסטנטינובסקי: דרך אגב, במגזר - - -     

יוסף טייב: אין בריכות

אדם קונסטנטינובסקי: נכון

אדם קונסטנטינובסקי:  אבל עכשיו זה בעלייה

אדם קונסטנטינובסקי:  בשנים האחרונות - - - בצלילה מנסה לקדם

סימון דוידסון: הם מגיעים לים – ולא יודעים איך להתנהג

אדם קונסטנטינובסקי: יש לנו, אפילו בירושלים, שני חבר'ה מהמגזר שמחזיקים מרכזים, פה בעיר – ועכשיו גם לאורך הים התיכון – של פעילות בחברה הערבית

אדם קונסטנטינובסקי:  יש לנו שלושה או ארבעה מרכזים פעילים, ומאות מוסמכים, בשנים האחרונות

יוסף עטאונה: בצפון ובדרום – אין לכם?     

אדם קונסטנטינובסקי: לא

אדם קונסטנטינובסקי:  החבר'ה מירושלים יורדים לעבוד באילת, ובבאר שבע – אין, לצערי

אדם קונסטנטינובסקי:  אבל אנחנו בדיוק עומדים לעשות אירוע מאוד יפה – עם המפקח שלנו, בתמיכה של מינהל הספורט – ולעורר מודעות של נשים ושל ילדים, ולעבוד איתם בבריכות

אדם קונסטנטינובסקי:  חייבים להתחיל מאיפה שהוא

אדם קונסטנטינובסקי:  כמו שאמרתי, יש חוזר מנכ"ל להכרה של פעילות חוץ-בית ספרית, ואפשר להכניס את זה

יוסף טייב: ברשותכם, צח, תעבור להקראה

צבי יהודה: בדיון הקודם סיימנו בסעיף העונשין

צבי יהודה:  זהו סעיף מספר עשר בחוק, בנוסח המשולב שיש פה

צבי יהודה:  למעשה, התיקון המרכזי ירד, וכפי שמשרד המשפטים ציין – בסעיף המקורי ירדו, גם בסעיף א' וגם בסעיף ב', הביטוי: "או התקנות על פיו" - - -     

סימון דוידסון: זה נשאר בלירות?     

צבי יהודה: כן

צבי יהודה:  יש דרך לחשב את זה

אדם קונסטנטינובסקי: ההמרה היא בערך 17,000-18,000

סימון דוידסון: למה לא משנים את זה?     

צבי יהודה: זה משהו משפטי

צבי יהודה:  זה נשאר בכל החוקים הישנים, והם מחשבים את זה

אדם קונסטנטינובסקי: יש המרה מהצד

אדם קונסטנטינובסקי:  עשו חקיקה נפרדת, באותה התקנה, להמרות של חקיקות ישנות כאלה

סימון דוידסון: כמה זה בשקלים?     

אדם קונסטנטינובסקי: בערך 17,000-18,000, כשבדקתי לפני כמה שנים

אדם קונסטנטינובסקי:  אולי היו הצמדות, אבל שם זה עומד

צבי יהודה: אז בסעיף 10א ו-10ב ירד הביטוי: "או התקנות על פיו"

צבי יהודה:  בסעיף 12ב אנחנו נתקן את שם הוועדה

צבי יהודה:  פה, במקום: "ועדת החינוך והתרבות" – יהיה: "החינוך, התרבות והספורט"

צבי יהודה:  בהמשך להערה של משרד התרבות והספורט, שמנו לב לכך שאת אותו התיקון, של שם הוועדה בלבד, אנחנו נעשה גם בסעיף 4א

יוסף טייב: אוקיי

צבי יהודה: אלה התיקונים שאנחנו עשינו בנוסח שקיבלנו

צבי יהודה:  לא פספסנו משהו, נכון?     

מיכאל ביטון: אני חושבת שגם בסעיף 2א - - -     

יוסף טייב: "למעט החובה לקבל תעודה לפי סעיף 2א"

מיכאל ביטון: כן

מיכאל ביטון:  זה גם משהו שהוספנו בתיקון האחרון

צבי יהודה: נכון

צבי יהודה:  זוהי ההסתייגות שהוספנו כדי שהשר לא יוכל לשנות את הגיל המינימלי בתקנות

מיכאל ביטון: אני רק ארצה משהו שהיה לגביו דיון בינינו

מיכאל ביטון:  התלבטנו האם יש צורך לקבוע, במפורש, שהנוהל לא מופלל גם כן

מיכאל ביטון:  חשבנו שזה עולה מהתיקון שאנחנו מבצעים, כי אם רק הוראות החוק מופללות – התקנות לא, וקל וחומר שגם הנוהל לא

מיכאל ביטון:  רק חשוב להבהיר שזוהי הכוונה שעומדת מאחורי העניין

סימון דוידסון: אדם, מהו השינוי הקרדינלי בין החוק של 1979 לבין היום?     

אדם קונסטנטינובסקי: בתיקון הספציפי הזה – אנחנו קיבענו מצב קיים, שבו גיל שמונה, תשע, עשר ו-11 – יכולים לצלול

אדם קונסטנטינובסקי:  החוק אומר: "יצלול אדם צלילה ספורטיבית מגיל 12", והכוונה הייתה תמיד שיצלול אדם לצורך רישיון

אדם קונסטנטינובסקי:  זאת אומרת, אתה רשאי להיכנס לקורס על - - - גיל 12

אדם קונסטנטינובסקי:  בפועל, יש לנו מקרה פרטי של צלילה, שהיא צלילת ההיכרות, שהוא לא משהו עצמאי, שאתה עושה לבד, אלא תדריך, שבו אתה מקבל אחיזה, ולצורך החוויה – ממש לוקחים אותך לטיול תת-ימי

אדם קונסטנטינובסקי:  הטיול התת-ימי, החוויה הזו – היא מוחרגת מגיל שמונה, בגלל שהחוק מקבע דברים מגיל 12, ויש המון דרישות שלא צריכות להיות קיימות - - -     

סימון דוידסון: זאת אומרת, זה הגיע מדרישה של הרבה מאוד אנשים, שרוצים להתחיל בגיל שמונה?     

אדם קונסטנטינובסקי: לא להתחיל לצלול, אלא לעשות צלילת היכרות

סימון דוידסון: אני מדבר על צלילת ההיכרות

אדם קונסטנטינובסקי: כן

אדם קונסטנטינובסקי:  יש לנו דרישה מזה עשרות שנים; גם מגילאים יותר צעירים

יוסף טייב: זה קורה בפועל, סימון

סימון דוידסון: כן, אני מבין

אדם קונסטנטינובסקי: כמו שאמרתי בוועדה הקודמת – מאחר שזהו מצב שקיים – צללנו עם עשרות ומאות אלפים – עכשיו אנחנו מקבעים את זה בחקיקה, כי זהו המצב הנורמטיבי

צבי יהודה: אז אנחנו עברנו על החוק

צבי יהודה:  עכשיו התגלו פה הסתייגויות

צבי יהודה:  אין פה נציג, כרגע, מהמחנה הממלכתי, אז נתחיל עם סיעת יש עתיד

סימון דוידסון: בפילוסופיה שלי, אני בעד שכל ענף ספורט במדינת ישראל – יקודם

סימון דוידסון:  אני רואה את הצלילה הספורטיבית כענף ספורט

סימון דוידסון:  כל עוד ילד הולך ועושה פעילות חווייתית, ספורטיבית – זהו ענף ספורט

סימון דוידסון:  אני בעד שזה יתחיל בגיל צעיר יותר, בגלל ששמענו, גם מהפרופסור וגם מהמומחים, שאין בעיה רפואית שמונעת לעשות את הפעילות הזו

סימון דוידסון:  לכן, גם אני וגם החברים, אני בטוח – בעד הנושא הזה

סימון דוידסון:  אני סומך ובטוח על הרשות, ועל מועדוני הצלילה, שיידעו לפעול לפי החוק

סימון דוידסון:  זה אומר: שהמדריכים יהיו מוסמכים; שהמדריכים יקבלו השתלמויות; שהמדריכים יעברו – כמו שציינת עכשיו – את הנושא של עזרה ראשונה

סימון דוידסון:  זה לא רק החייאה, אלא עוד דברים אחרים

סימון דוידסון:      אני, כאחד שמאוד אוהב את הים ונמצא בו הרבה מאוד, וגם צולל – מכיר טוב מאוד את מועדוני הצלילה

סימון דוידסון:  אני רוצה לשבח את הפעילות בארץ

סימון דוידסון:  אני צללתי גם בסיני, ויודע את ההבדלים

סימון דוידסון:  בארץ – הבטיחות היא מעל הכל, ולא פעם ולא פעמיים גם ניגשתי למועדון, ואמרתי: "מה אכפת לכם? אני משלם" – זה היה לפני הרבה שנים, כשהילדים שלי היו קטנים – והם לא מקצרים תהליכים, לא מעגלים פינות ועושים רק את מה שמותר להם, לפי הרשות ולפי החקיקה

סימון דוידסון:  אני משבח את הפעילות שלכם ואת החקיקה הזו

סימון דוידסון:  שרק יהיה בהצלחה, ושישמרו על הילדים שלנו

אדם קונסטנטינובסקי: תודה

יוסף טייב: סימון, לא הבנתי – למה ההסתייגויות? הבאת פה הסתייגויות: "ועומקה לא עולה על שני מטר"

יוסף טייב:  אתה רוצה לעצור אותם בשני מטר?      

סימון דוידסון: לא, הכל בסדר

יוסף טייב: הסרת את ההסתייגויות? אוקיי, בסדר גמור, אז ההסתייגויות של יש עתיד – הוסרו

יוסף טייב:  בבקשה, מה יש לנו?     

אדם קונסטנטינובסקי: אין דבר בהסתייגויות שלא דיברנו עליו

אדם קונסטנטינובסקי:  אלה הכל דברים מקצועיים שעברנו עליהם – העומקים, הבטיחות, הנהלים - - -     

סימון דוידסון: הם עברו על העומקים ועל הבטיחות; קיבלנו דיווח על הנושא של שישה מטר; הנציגה של המועצה לזכויות הילד נמצאת פה, וקיבלה את התשובות שלה

סימון דוידסון:  נכון?     

נעם וילדר: 	נכון

נעם וילדר:  הייתי שמחה לשמוע את שאר הרופאים שהגיעו לזום, אבל הבנתי שיש עם זה בעיה

נעם וילדר:  הם מחכים שיאשרו אותם

יוסף טייב: הם לא נמצאים בזום

יוסף טייב:  ניסינו

יוסף טייב:  הם לא מחוברים

יוסף טייב:  בכל מקרה, אנחנו כבר עברנו לתהליך של הצבעה

צבי יהודה: אנחנו מצביעים על כל החוק, כפי שהקראנו אותו, ועל התיקונים שעשינו בעקבות הדיונים

יוסף טייב: לפי הדו"ח שמופיע בפנינו

יוסף טייב:  חוק הצלילה הספורטיבית

יוסף טייב:  מי בעד? מי נגד? מי נמנע?          הצבעה     אושר

יוסף טייב: החוק עבר פה אחד

יוסף טייב:  מזל טוב

אדם קונסטנטינובסקי: תודה רבה

יוסף טייב: זה היה מהיר ומקצועי

יוסף טייב:  ברשותכם, אני נועל את הדיון